polyglot-tagger/wikipedia-language-snippets-filtered huggingface dataset:
చిలుకమర్రి నటరాజ్ అధ్యక్షునిగా, డా. పద్మప్రియ భళ్లముడి ప్రధాన కార్యదర్శిగా 2001లో ప్రారంభమైన ప్రియనటనం డా. భళ్ళమూడి పద్మప్రియ దర్శకత్వంలో కలహాలకాపురం, శాంతి, వ్రణం, కౌముదీ మహోత్సవం మొదలైన ఎన్నో నాటకాలను ప్రదర్శించింది. వివిధ పట్టణాలలో రంగస్థల శిక్షణలు, స్క్రీన్‌ప్లే రేడియో జాకీ కోర్సులు నిర్వహించింది.
తెలంగాణా ప్రాంతంలో అంతగా ప్రాచుర్యం లేని తెలుగు పౌరాణిక పద్యనాటకాలకు గుర్తింపు తీసుకొనిరావాలనే ఉద్దేశంతో 'తెలుగు పద్యాన్ని బ్రతికించండి - పద్యనాటక మనుగడకు సహకరించండి " అనే నినాదంతో 1998వ సం.లో వరంగల్ నగరంలో ఈ సంస్థ పందిళ్ళ శేఖర్ బాబు చే స్థాపించబడింది. రిజిష్టర్ నెం.2312/2000.ఈ సంస్థ కొన్ని ముఖ్య కార్యక్రమాలు చేపట్టింది.
తెలుగు నాటకరంగం ప్రారంభం నుండి ఇప్పటివరకు ఎన్నో నాటక సంస్థలు వచ్చాయి. ఇంకా వస్తూనే ఉన్నాయి. వీటిలో కొన్ని ఆదరణ లేకనో, ఆర్థిక భారం వల్లనో కనుమరుగయ్యాయి. కొన్ని మాత్రం ప్రభుత్వం, ప్రైవేటు సంస్థలనుండి ఆర్థిక సహాయం పొందుతూ నడుస్తున్నాయి.
నాటకాలకు ఆదరణ కరువౌతున్న ఈ రోజులలో కొన్ని సంస్థలు ఈ వినోదాన్ని పోషించి కళాకారులకు ప్రోత్సాహాన్ని అందిస్తున్నాయి. అటువంటి పలు అకాడమీలు.
జనవరి 1: సెయింట్ జాన్స్ యుద్ధం. దీనిలో బ్రిటిష్ కాలనీ న్యూఫౌండ్లాండ్ రాజధాని సెయింట్ జాన్స్‌ను ఫ్రెంచివారు స్వాధీనం చేసుకున్నారు.
జనవరి 6: పశ్చిమ ఐరోపాలో 1709 నాటి గ్రేట్ ఫ్రాస్ట్. 500 సంవత్సరాలలో అత్యంత శీతల కాలం ఏర్పడింది. ఇది ఆ నాటి రాత్రి వేళ మొదలైంది. మూడు నెలల పాటు కొనసాగింది. దీని ప్రభావం మొత్తం ఏడాదంతా ఉంది. ఫ్రాన్స్‌లో, అట్లాంటిక్ తీరం, సీన్ నది గడ్డకట్టాయి. పంటలు దెబ్బతిన్నాయి. 24,000 పారిసియన్లు మరణించారు. తేలియాడే మంచు ఉత్తర సముద్రంలోకి ప్రవేశించింది.
జనవరి 10: అబ్రహం డర్బీ , ఇంగ్లాండ్‌లోని ష్రాప్‌షైర్‌లోని తన కోల్‌బ్రూక్‌డేల్ బ్లాస్ట్‌ ఫర్నేస్‌లో కోక్ ఇంధనాన్ని ఉపయోగించి పోత ఇనుమును విజయవంతంగా ఉత్పత్తి చేశాడు.
మార్చి 28: ఐరోపా‌లో మొదటిసారిగా డ్రెస్డెన్‌లో హార్డ్-పేస్ట్ పింగాణీని ఉత్పత్తి చేసినట్లు జోహాన్ ఫ్రెడరిక్ బాట్గర్ చెప్పాడు.
జూలై 8: గ్రేట్ నార్తర్న్ వార్ : కోసాక్ హెట్‌మనేట్ లో పోల్టావా యుద్ధం - రష్యా చక్రవర్తి పీటర్ ది గ్రేట్, చార్లెస్ ఆధ్వర్యంలోని స్వీడన్ దళాలపై నిర్ణయాత్మక విజయం సాధించి రష్యా దండయాత్రను ముగించాడు. దీంతో ఐరోపాలో ఓ ప్రధాన శక్తిగా స్వీడన్ పాత్ర ముగిసింది.
తేదీ తెలియదు: 79 లో, వెసూవియస్ అగ్నిపర్వత విస్ఫోటనంలో పాంపేతో పాటు బూడిదలో మునిగిపోయిన హెర్కులానియం, అనే పురాతన పట్టణం అనుకోకుండా ఒక బావిని తవ్వుతూండగా బయటపడింది.
స్పిరిటెడ్ అవే 2001లో వచ్చిన ఈ జపనీస్ చిత్రానికి ప్రఖ్యాత దర్శకుడు హయావో మియాజాకి దర్శకత్వం వహించారు. ఈ చిత కథ చిహిరో అనే పదేళ్ళ బాలిక తన తల్లిదండ్రులతో కొత్తఇంటికి వెళ్ళే దారిలో అనుకోకుండా ఆత్మలు, రాక్షసులు ఉండే లోకంలోకి ప్రవేశిస్తుంది. అక్కడ పంది రూపంలోకి మారిపోయిన తన తల్లిదండ్రులను రక్షించి తానూ ఎలా బయట పడిందనేదే కథాంశం.
ఈ చిత్రం ఘనవిజయం సాధించింది. ఎన్నో పురస్కారాలు గెలుచుకుంది. ఆస్కార్ ఉత్తమ యానిమేషన్ చిత్ర విభాగంలో గెలుపొందిన మొదటి జపనీస్ చిత్రంగా కీర్తికెక్కింది. జపాన్లో అప్పటివరకూ అత్యధిక వసూళ్ళు సాధించిన చిత్రం టైటానిక్‌ని అధిగమించి అత్యధిక వసూళ్ళు సాధించిన చిత్రంగా రికార్డులకెక్కింది.
2009 అక్టోబరు 20 – గ్రీకు బడ్జెట్ లోటు దగ్గర దగ్గర 12.5%గా తేల్చిన ఆర్థిక శాఖ మంత్రి జార్జ్ పాపాకాంస్టాంటినావ్ ఈ లోటు వలన దేశ స్థూ.దే.ఉ. 3% కన్న తక్కువకి చేరడం. ఇది యురోపియన్ యూనియన్ దేశాల సగటు స్థూ.దే.ఉ కన్న చాలా తక్కువ. యురోపియన్ యూనియన్ ఆర్థిక నిబంధనల ప్రకారం దేశ ఆర్థిక వ్యవస్థ అభివృద్ధి-స్థిరత్వం దెబ్బతిన్నాయి.
2009 అక్టోబరు 22 – గ్రీకు ఋణ రేటింగును తగ్గిస్తూ ఋణ రేటింగు ఇచ్చే ఫిట్చ్ ప్ప్రకటన. నుండి తగ్గిస్తూ రేటింగ్ ఇచ్చే మూడు కంపెనీలలో ఒకటైన ఫిచ్ ఈ ప్రకటన జారీ చేసింది.
గ్రీకు ప్రభుత్వ ఋణ సంక్షోభం 2009లో మొదలై ఇంకా కొనసాగుతూ ఉంది. ఈ కాలంలో గ్రీసు దేశంలో ఎన్నో మార్పులు చోటు చేసుకున్నాయి. ఎందరో గ్రీకు పౌరుల జీతాలు భారీగా తరుగుకు గురయ్యాయి, నిరుద్యోగ సమస్య పెరిగింది, రాజకీయ నాయకుల ఎంపిక-రాజీనామాల పర్వాలతో దేశ రాజకీయ ముఖచిత్రం మునుపెన్నడూ లేని మార్పులకు గురయింది. గ్రీకు పార్లమెంట్ పొదుపుకు మార్గాలనుపదేశిస్తూ ఎన్నో విధానాలను బిల్లులుగా ప్రవేశపెట్టింది. దేశమంతటా ధర్నాలు, సమ్మెలు సర్వసాధారణంగా కనిపించసాగాయి. 2009లో జరిగిన గ్రీకు ఎన్నికల నుండి మొదలుకొని ముఖ్యమైన ఘట్టాలు ఇక్కడ సారాంశంగా ఇవ్వబడ్డాయి.
భాషాశాస్త్రవేత్తలు వివిధ భాషల చిన్న పిల్లలపై పరిశోధనలు జరిపి అనేక సిద్దాంతాలను ప్రతిపాదంచారు; ఈసిద్దాంతాలలో వేరు వేరు భిన్నాభిప్రాయలు ఉన్నాయి.
నిదర్శనపుర్వక ప్రతిపాదకులు భాష నర్చ్ర ద్వారా అనగా పిల్లలు పుట్టిన అప్పుడు ఎటువంటి భాషా సంబందిత జ్ఞానము లేకుండా పుట్టి తరువాత తమ పరిసరాల ద్వారా భాషాను నేర్చుకుంటారు అని నమ్ముతారు.
బిహేవియర్జిం సిద్దాంత ప్రతిపాదకులైన బి.ఫ్.స్క్నిర్ భాష మనలో ఒక ప్రయోగ నియమం ఉంటుందని అది మనకు వచ్చిన ప్రేపకంను అనగా ఒక పిల్లవాడు మాట్లాడగా వచ్చిన స్పందనను ఆధారం చేసుకుని భాషను నేర్చుకుంటాడఅని ప్రతిపాదించారు. ఈ సిద్దాంత ప్రకారం భాషా అభ్యాసనపై పరిసరాల ప్రభావం వుంటుంది అని అనగా వర్బ్ల్ బిహేవియర్ అయిన భాషా పరిసరాలలో మనకు లభించే ప్రేపకం ఆధారంగా వుంటుంది అనీ ప్రతిపాదంచారు.ఈ సిద్దాంతం ప్రయోగ-ఫలితాల-నిరుపణల పై నిర్మితమైనది కాక కేవలం ఒక సిద్దాంత యుక్తంగా వుండటం వల్ల అనేక భాషాశాస్త్రవేత్తలచే విమర్శకు గురిఅయింది.
జెనరేటివ్ తత్వ భాషాశాస్త్రవేత్త నొమ్ చొంస్కి బి.ఫ్.స్క్నిర్ యొక్క బిహేవియర్జిం సిద్దాంతంను తివ్రంగా విమర్శంచారు.ఈ ప్రయోగ నియమం బట్టి ఆలోచిస్తే మానవుల భాషా సామర్ద్య్లాలో అతి ముఖ్యమైన క్రియాశిలతత్వంకు ఎది కారణమొ నిరుపించలేము. నొం చొంస్కి సిద్దాంత ప్రకారం ప్రతి శిశూవు మస్తిష్కము/మెదడులో ఒక ప్రత్యేక
సామర్థ్యముతో / అంతర్గిక జ్ఞానంతో పుట్టతారని ప్రతిపాదంచారు; అనగా వారు మెదడులో ఏ జ్ఞానం లేకుండా కాక భాషను నేర్చుకొగల సమర్థతతో పుట్టి తమ పరిసరాలలో లభిస్తున్న భాషా సంభదిత వనరులను బట్టి ఆ భాషాను నేర్చుకుంటారని ప్ర్రతిపాదించారు.
ఈ నొం చొంస్కీ సిద్దాతం భాషాశాస్త్త్ర్రంలో ప్రసిద్ధి చేందింది. ఇవే కాక మేచ్యురేషన్ , కంటిన్యుటి అను సిద్దాంతాలు కూడా ప్రతిపాదంచబడ్డాయి. విటిలో మేచ్యురేషన్ సిద్దాంతం నొమ్ చొంస్కి యొక్క సిద్దాంతంతో ఏకిభవించగా, కంటిన్యుటి సిద్దాంత ప్రతిపాదకుడైన పింకర్ మాత్రం ఆ సిద్దాంతంను వ్యతిరేకంగా కంటిన్యుటి ని ప్రతిపాదించారు.
మనుష్యులు భాషా అభ్యసన అను ప్రక్రియ ద్వారా ఒక భాషాను గ్రహించటం, అర్దం చేసుకోవటం, పదాలను ఉపయోగిచటం, వాక్యనిర్మాణం వంటివి చేయ్యటం నేర్చుకుంటారు.ఇతర ప్రాణులలా కాకుండా మానవులు భాషను అభ్యాసించటం, వాడటం, వ్యక్తీకరిచటం వంటీ విశిష్ఠమైన సామర్థ్యముగల వారు. సాధారణంగా మాతృభాష అభ్యసననే భాషా అబ్యాసం ప్రక్రియగా పరిగణిస్తారు; ఈ భాష అభ్యాసన పరిశోదనలో చిన్న పిల్లలు తమ మాతృభాష భాషను నేర్చుకునే తీరును పరిశోదిస్తారు.భాషా అభ్యాసన పరిశోధనలో ద్వితియ భాషా అభ్యాసనను వేరొక శాఖగా పరిగణిస్తారు.
ఈ భాషా అభ్యాసనం అనే ప్రక్రియ మీద అనేకమైన పరిశోధనలు జరిగాయి. భాషాశాస్త్రం భాషా అభ్యాసనను ఒక ప్రత్యేక విభాగాంగా పరిగణిస్తారు.
మానవులకు వున్న ఈ భాషా అభ్యాసన సామర్ధ్యం దశాబ్దాలుగా అనేకులకు ఆసక్తికరమైన అంశం. క్రిస్తు పూర్వం 7 వ శతాబ్దానికి చెందిన అనే రాజు భాష మనుష్యులకు అంతర్గికంగా వుంటుందని, వారు తమ చుట్టూ ఉండే పరిసరాలకు దూరంగా ఎటువంటి భాషా పరమైన ప్రభావానికి దూరంగా వున్నట్లైతే వారు లోపలి అంతర్గిక భాష అభివ్రద్ది చేందుతుందని విశ్వసంచేవారు.ఈ నమ్మకాన్ని ఆధారం చేసుకుని ఆయన ఇద్దరు చిన్నపిల్లలను ప్రత్యకపరచి ఉంచారు. ఆ పిల్లలిద్దరిని ఎటువంటి భాషా ప్రభావం లేకుండా ఒక ప్రత్యక స్దలంలో ఉంచారు.ఆ పిల్లలు ఇద్దరు భాషాలోని కోన్ని పదాలను, ప్రస్తుత భాషాలోని కొన్ని మాటలు ఉపయోగంచినదానిని బట్టి ఆ భాషే ఆదిమ భాషగా భావించారు.
కృష్ణాజిల్లా నూజివీడుకు చెంది విజయవాడలో కాపురముండిన చెఱుకుపల్లి బుచ్చిరామయ్య గారి పెద్ద కుమారుడు. శ్రీ బుచ్చిరామయ్య గారు వారింటిపేరులోని రను బండిర 'ఱ ' గా వ్రాశేవారు. చాల గొప్ప దైవభక్తి నిష్ఠలతో ఎల్లప్పుడూ విభూతి నామాలతో గంధంము కుంకమ బొట్టు తెల్లని వస్త్రములతో నుండే నల్లని విగ్రహం లాగనుండేవారు. వెంకటప్పయ్య గారు మే నెల 20వ తారీఖు, 1900 సంవత్సరము లోజన్మించారు. బాల్య విద్యాభాసం విజయవాడ యస్ కె పి వి వి హిందూ ఉన్నత పాఠశాలలో చేశారు. 1915 లోనే యస్ యస్ యల్ సి క్లాసుకు చేరుకుని సంవత్సరం క్లాసులకెళ్లినా పరీక్షవ్రాయ టానికి వయస్సు తక్కువని స్కూలువారు ఆపేసి మరుసటి సంవత్సరం 1916 పరీక్షకు పంపించారు. 1916 లో మద్రాసు లోనిప్రసిడెంసీ కళాశాలలో ఇంటరుమీడయట్ లో చేరారు. అదే సంవత్సరంలో అక్కడే చేరిన దిగవల్లి వేంకట శివరావు గారు అప్పటినుండి మిత్రులై జీవితాంతం సన్నిహితంతో వుండేవారు. 1918 ఇంటరు ప్రథమ శ్రేణిలో ఉత్తీర్ణులై అక్కడే బి.ఎ.ఆనర్సు చదవి 1921 లో ప్యాసైన తరువాత విద్యాభ్యాసమునకు విరామం ఇచ్చి ఉద్యోగపర్వములో ప్రవేశించారు.
చెరుకుపల్లి వెంకటప్పయ్య బి.ఎ ., బి.యల్ 1921 నుండి 1926 వరకూ టంగుటూరి ప్రకాశం గారి స్వరాజ్యపత్రికకు మద్రాసులో ఉపసహాయకులు గానుండి ధారాళమైన ఇంగ్లీషు భాషాతో సరళమైన పత్రికాసంపాదకజ్ఞానంతో ప్రకాశంగారికి కుడిచేయిలాంటివారని పేరుగాంచటమే కాక ప్రకాశంగారికి దాదాపుగా వ్యక్తిగత కార్యదర్శిగా నుండేవారు. 1928 నుండి విజయవాడలో న్యాయవాది వృత్తిలో ప్రవేశించి కొద్ది రోజుల లోనే బిజీప్రాక్టీసు కలిగి పుష్కలమైన ఆదాయంతో బాగా జరుతున్న జీవిత మధ్యకాలంలోనే 1950 లో అసాధారణ మృత్యు వాత పడి అకాలంగా అస్తమించారు.
ఇండోర్ –ఉజ్జైన్ సెక్టార్ లో పశ్చిమ రైల్వే సంస్థ రైల్వే లైన్ విద్యుదీకరణలో భాగంగా 2012 ఫిబ్రవరి 5 నుంచి డి.సి. విద్యుత్ ను ఎసీకి మార్చడం పూర్తి చేసింది.దీంతో ఇది వడోదర ఆధారంగా డబ్ల్యుఎపి 4ఈ లేదా డబ్ల్యుఎపి 5 ఇంజిన్ తో నిరంతరాయంగా ముంబయి సెంట్ర ల్ నుంచి ఇండోర్ వరకు నడుస్తోంది.సాంకేతిక అవసరాల కోసం ఆగు స్థలాలు: వడోదర జంక్షన్, రత్లాం జంక్షన్, ఉజ్జయినీ జంక్షన్
ముంబయి సెంట్రల్ & వడోదర జంక్షన్ల మధ్య ఈ రైలును. రెండు భాగాలు గల చక్రాలతో డబ్ల్యుసిఎం 2/2పి లోకోస్ ఇంజిన్ లాక్కేళ్లుతుంది. ఆ తర్వాత వడోదర ఆధారంగా డబ్ల్యుఎపి 4 లోకోమోటివ్ ఇంజిన్ ఈ రైలును రత్లాం జంక్షన్ దాకా తీసుకెళుతుంది. దీనికి కొనసాగింపుగా రత్లామ్ ఆధారంగా డబ్ల్యుడిఎం 2 లేదా డబ్ల్యుడిఎం 3ఎ ఇంజన్ చివరి గమ్యస్థానం వరకు తీసుకెళ్తుంది.
ఇండోర్ దురంతో ఎక్స్‌ప్రెస్ తన ఆరంభ పరుగును 2011 జనవరి 28 లో మొదలు పెట్టింది. అప్పటి నుంచి ఇప్పటి వరకు వారానికి రెండు రోజులు నిరంతరాయంగా తన సేవలనందిస్తోంది. ఎల్.హెచ్.బి. రేక్ లను ఊపయోగిస్తూ పూర్తి స్థాయి ఎ.సి. రైలుగా ఇది గుర్తింపు పొందింది.
ముంబై - ఇండోర్ దురంతో సూపర్‌ఫాస్ట్ ఎక్స్‌ప్రెస్ భారతీయ రైల్వేలుకు చెందిన ముంబయి సెంట్రల్ నుంచి ఇండోర్ వరకు ప్రయాణించే ఒక సూపర్‌ఫాస్ట్ ఎక్స్‌ప్రెస్ రైలు. ఇది 12227/12228 నంబర్లతో ప్రస్తుతం ఈ రైలు కార్యకలాపాలు సాగుతున్నాయి.
కారుతో సహా మొత్తం 14 బోగీలు ఉంటాయి. భారతీయ రైల్వే సంస్థ ప్రయాణీకుల అవసరాలను, రద్దీ ఆధారంగా అదనంగా బోగీలు చేర్చడం, ఉన్నవాటిని తొలగించడం చేయవచ్చు.
ఇతడు తూర్పుగోదావరి జిల్లా, పల్లిపాలెంలో కామేశ్వరమ్మ, నారాయణశాస్త్రి దంపతులకు 1883, నవంబరు 15 వ తేదీన జన్మించాడు. తన మేనత్త కుమారుడైన వేదుల రామకృష్ణశాస్త్రితో కలిసి వేంకట రామకృష్ణ కవులు పేరుతో జంటగా కవిత్వం చెప్పాడు. ఈ జంటకవులు చర్ల నారాయణశాస్త్రి వద్ద సాహిత్యము, రామడుగుల వీరేశ్వరశాస్త్రి వద్ద శబ్దశాస్త్రము, విశ్వపతిశాస్త్రి వద్ద న్యాయశాస్త్రము నేర్చుకున్నారు.
పొటాషియం కార్బోనేట్ తెల్లని స్పటిక రూప ఘనపదార్థం.ఇది నీటిలో కరుగుతుంది.కాని ఇథనాల్, అసిటోన్ లలో కరుగదు.నీటిలో కరగడం వలన గాఢ క్షార ద్రావణం ఏర్పడును.పొటాషియం హైడ్రోక్సైడ్ తో కార్బన్ డై ఆక్సైడ్‌బొగ్గుపులుసు వాయువుతో శోషణచర్య వలన పొటాషియం కార్బోనేట్ ఏర్పడును.పొటాషియం కార్బోనేట్ బయలు గాలిలో ఉంచిన ద్రవించు, చెమ్మగిల్లు లక్షణం కలిగి యున్నది. పోటాషియం కార్బోనేట్ ను సబ్బుల తయారి, గాజు తయారీలో ఉపయోగిస్తారు.పొటాషియం కార్బోనేట్ యొక్క సాంద్రత:2.43 గ్రాములు/సెం.మీ3.ద్రవీభవన స్థానం 891.20 వద్ద ద్రావణీయత 112 గ్రాములు,100 మి.లీ నీటిలో. 100 వద్ద ద్రావణియత 156 గ్రాములు 100 మి.లీ నీటిలో.
అంటోనియో క్యాంపనెల్ల అను రాసాయన శాస్త్రవేత్త 1742 లో ఈ సమ్మేళనాన్ని గుర్తించాడు.మొదటి అమెరికాదేశపు పేటెంట్ హక్కు 1790 లో అభివృద్ధిపరచిన పొటాషియం, పెరల్ యాష్ తయారు చేయు పద్ధతికి శామ్యూల్ హాప్ కిన్స్ అనే అతనికి దక్కినది.18 వశతాబ్ది చివరలో బెకింగు పౌడరును అభివృద్ధి చెయ్యుటకు ముందు పెరల్ యాష్‌ను క్విక్ బ్రేడ్సు లో గుల్లతనం కల్గించు ఏజెంటుగా వాడేవారు.
వర్తమానకాలంలో వాణిజ్య పరంగా పొటాషియం క్లోరైడును విద్యుద్విశ్లేషణ చేయ్యుట ద్వారా ఉత్పత్తి చేస్తున్నారు.విదుద్విశ్లేషణ వలన ఏర్పడిన పొటాషియం హైడ్రాక్సైడ్కు కార్బన్ డై అక్సైడుతో చర్య జరిపించ డం వలన పొటాషియం కార్బోనేట్ ఏర్పడును.ఈ విధంగా ఏర్పడిన పొటాషియం కార్బోనేట్ ను ఇతర పొటాషియం సమ్మెళనాలను ఉత్పత్తి చెయ్యుటకు ఉపయోగిస్తారు.
వ్యాపారస్థాయిలో పొటాషియం క్లోరెట్ ను లీబిగ్ విధానంలో ఉత్పత్తి చెయ్యుదురు. వేడిగా ఉన్న కాల్షియం క్లోరైడ్ పదార్థం లోకి క్లోరిన్ వాయువును ప్రసరింపచేసి, ఆపిమ్మట పొటాషియం క్లోరైడ్ ను కలపడం వలన పొటాషియం క్లోరైట్ ఏర్పడును.
పొటాషియం క్లోరైడ్ సజల ద్రవాణాన్ని విద్యుత్‌ విశ్లేషణ చెయ్యడం ద్వారా కుడా పోటాషియం క్లోరైట్ ను ఉత్పత్తి చేయ్యుదురు. ఈ విధానంలో ఆనోడ్ వద్ద ఏర్పడిన క్లోరిన్ అయానులు, యథావిధిగా పొటాషియం హైడ్రోక్సైడ్తో ప్రతిచర్య జరపడం వలన పొటాషియం క్లోరెట్ ఏర్పడును. ఏర్పడిన పొటాషియం క్లోరైడ్ నీటిలో తక్కువ ద్రావణియత కలిగి ఉండటం వలన చర్యా మిశ్రమ ద్రావణంనుండి తనకుతానుగా అవక్షేపంగా వేరుపడును.
పాఠశాలల్లో, కళాశాలలలోని ప్రయోగ శాలలో ఆక్సిజన్ వాయువును ఉత్పత్తిచేయ్యుటకు ఉపయోగిస్తారు.ఇది సిలెండరులలోవత్తిడితో నిల్వ వుంచిన, అత్యంత తక్కువ ఉష్ణోగ్రత వద్ద ఘనస్థితిలోట్యాంకులో ఉంచిన ఆక్సిజన్ కన్నా చౌకైనది. పొటాషియం క్లోరేట్ ను మాంగనీస్ వంటి ఉత్ప్రేరకం సమక్షములో వేడిచేసిన, అది వియోగం చెందటం వలన ఆక్సిజన్ వాయువు ఉత్పన్నం అగును.పొటాషియం క్లోరెట్ ను ఒక పరీక్షనాళికలో తీసుకుని బర్నరుమీద వేడిచేసిన ఆక్సిజన్ వాయువు వెలువడును.పరీక్షనాళిక మూతికి ఒంటిరంధ్రమున్న బిరడాబిగించి, దానికి ఒక రబ్బరు గొట్టం బిగించిన, ఆగొట్టం ద్వారా వాయువు బయటకు వచ్చును.
వేడి చేయ్యుటను ఇంకను కొనసాగించిన పొటాషియం పేర్ క్లోరేట్ వియోగం చెందటంవలన పొటాషియం క్లోరైడ్, ఆక్సిజన్ వాయువు ఏర్పడును.
పై విధమైన పద్ధతిలో ఆక్సిజన్ ను ఉత్పత్తి చేయ్యునప్పుడు తగు రక్షణ జాగ్రత్తలు తీసుకొనవలసి ఉంది.ఉపయోగించు పొటాషియం క్లోరెట్ ఎటువంటి మలినాలు లేకుండా శుద్ధమైనది అయ్యిఉండాలి. అలాగే రసాయన పదార్థాన్ని వేడిచేయ్యునప్పుడు ఉష్ణోగ్రతను కావల్ససిన స్థాయిలో నియంత్రణలో ఉంచాలి.పోటాషియం క్లోరెట్ శక్తివంతమైన అక్సీకరణి.తనతకు తానుగా చక్కెర వంటి సాధారణ రసాయనాలలో చర్య జరుపు సామార్థ్యము కలిగినటువంటి సమ్మెళన పదార్థం పోటాషియం క్లోరెట్.క్లోరెట్ లోని మలినాల వలన రసాయన చర్య జరుగునప్పుడు ప్రేలి ప్రమాదం సంభవించు అవకాశంఉన్నది.అందు వలన పరీక్ష చెయ్యునప్పుడు, ముందుగా తక్కువ మోతాదులో పొటాషియం క్లోరెట్ ను తెరచిఉన్న గాజు ప్లేటులో తీసుకోని వేడిచెయ్యవలెను.ప్రేలుడుఏర్పడిన ఆ రసాయానాన్నిఆక్సిజన్ ఉత్పత్తి చెయ్యుటకు వాడరాదు.
మందువలన కాల్చెడు తుపాకి కనుగొన్న తొలినాళ్ళలో తుపాకిమందులో ఉపయోగించు మందులో టాషిపోయంక్లోరేట్ ను ప్రముఖంగా వాడేవారు. ఆయుధమురాగిగొట్టాలలో వాడేవారు. క్లోరేట్ ఆధారిత చోదక, చాలకలలో పొటాషియం క్లోరెట్ ను వాడెదరు. సాధారణ ఆయుధ మందులు నీటివలన పాడైపోవు అవకాశంమెండు. కాని క్లోరేట్ కలిగిన మందుగుండు సామాగ్రి అంత త్వరగా పాడై పోయే అవకాశం తక్కువ.అయితే క్లోరేట్ ఉపయోగించిన మందుగుండు సల్ఫర్, భాస్వరం ల సమక్షలో అంత స్థిరమైనది కాదు. తగిన ప్రమాణంలో సరైయన ఇంధన పదార్థాన్ని జోడించిన ఇది ప్రేలుడుపదార్థంగా పనిచేయును.
పొటాషియం క్లోరెట్ సల్ఫ్యూరిక్ ఆమ్లంతో చర్య జరపడం వలన రసాయనికంగా అత్యంత చర్యాసిలత కలిగిన క్లోరిక్ ఆమ్లం , పొటాషియం సల్ఫేట్ ఏర్పరచును.
పై చర్య ఫలితంగా ఏర్పడిన క్లోరిక్ ఆమ్లం అత్యంత చురుకైన చర్య గుణం కలిగి, చక్కెర, కాగితం వంటివాటితో తనకు తానుగా తక్షణమే చర్యకు లోనయ్యి మండును.రసాయన ప్రయోగ శాలలో హైడ్రోక్లోరిక్ ఆమ్లాన్ని ఆక్సికరించి, క్లోరిన్ వాయువును ఉత్పత్తి చేయ్యుటకై వాడెదరు.
పొటాషియం క్లోరెట్ను రసాయనిక ఆక్సిజన్ వాయు జనకాలలో ఉపయోగిస్తారు.వీటినిక్లోరెట్ క్రోవ్వోత్తులు, లేదా ఆక్సిజన్ కొవ్వొత్తులు అనికూడా అంటారు.విమానాలలో, అంతరిక్షపరిశోధన కేంద్రాలలో, సబ్ మేరైను లలో ఆక్సిజను జనకంగా పొటాషియం క్లోరెట్ ను వాడెదరు.ఈ రసాయనం కారణంగా ఒక విమాన ప్రమాదం జరిగినట్లు తెలియ కాచ్చుచున్నది.అలాగే మీర్ స్పేస్ స్టేషనులో కుడా ఈ రసాయనంవలన అగ్ని ప్రమాదం జరిగింది.
ఈ సమ్మేళనం పోటాషియం, క్లోరిన్.ఆక్సిజన్ పరమాణువుల సంయోజనం వలన ఏర్పడినది.ఈ సమ్మేళనం యొక్క అణు ఫార్ములా 3.శుద్ధమైన సమ్మేళనం తెల్లటి స్పటిక నిర్మాణం కలిగియుండును.
పొగ బాంబులలో పొగను ఎక్కువ మోతాదులో వెలువడునట్లు చేయుటకు ఉపయోగిస్తారు. 2005 నుండి పొటాషియంక్లోరెట్, లాక్టోస్, రోసిన్ లమిశ్రంతో తెల్లపోగ వెలువరించు కార్ట్రిడ్జిలను తయారు చేస్తున్నారు.అయితే ఈ బాంబులను కొత్త పోప్ ను ఎన్నుకోన్నప్పుడు సంకేతంగా వెలిగించుటకు మాత్రమేఉపయోగిస్తున్నారు.
పొటాషియం క్లోరెట్ ఒకరసాయన సమ్మేళనం. అకర్బన రసాయనిక సమ్మేళన పదార్థం. రసాయన పరిశ్రమలలో సాధారణంగా తరచుగా వాడు రసాయన పదార్థం పొటాషియం క్లోరేట్.పరిశ్రమలలో పొటాషియం క్లోరెట్ను ఆక్సీకరణ కారకం గాను, ఆక్సిజన్ ఉత్పత్తి చెయ్యుటకు ఉపయోగిస్తారు.
గిబ్బ్సైట్ అనిపిలువబడు హైడ్రార్గిల్లెట్ ఖనిజం పేరు గ్రీకు పదాలైన హైడ్రా , అర్గిల్లెస్ అను పదాలనుండి ఏర్పడినది. మొదట అల్యూమినియం హైడ్రాక్సైడ్ గా భావించి హైడ్రార్గిల్లెట్ అని పేరుపెట్టిన సమ్మేళన పదార్థం నిజానికి అల్యుమినియం పాస్ఫేట్.అయిన్న్పటికి గిబ్బ్సైట్ , హైడ్రార్గిల్లెట్ లను అల్యూమినియం హైడ్రాక్సైడ్ సంయోగ పదార్థమనే అర్థంలో వాడుచున్నారు. గిబ్బ్సైట్ పదాన్ని అమెరికాలోను, హైడ్రార్గిల్లెట్ పదాన్ని యూరోప్ లోను ఉపయోగిస్తున్నారు.
అల్యూమినియం హైడ్రాక్సైడ్ ఒక రసాయన సంయోగపదార్థం. ఇది ఒక అకర్బన సమ్మేళన పదార్థం. అల్యూమినియం హైడ్రాక్సైడ్ ప్రకృతిలో గిబ్బసిట్ అను మూలక రూపంలో లభిస్తుంది.హైడ్రార్‌గిల్లిట్ అని కుడా పిలువబడు ఈ ఖనిజం బేరైట్ , దోలైట్ , అను మూడు బహురూపాలలో లభిస్తున్నది. మరింత సాన్నిత్యం ఉన్న సమ్మేళ నాలు అల్యూమినియం ఆక్సైడ్ హైడ్రాక్సైడ్ , అల్యూమినియం ఆక్సైడ్/అల్యూమిన .ఇవన్నియు అల్యూమినియం ఖనిజమైన బాక్సైట్ లో లభిస్తున్నాయి.
అల్యూమినియం హైడ్రాక్సైడ్ తెల్లని నియత రూపములేని ( పొడి.అల్యూమినియం హైడ్రాక్సైడ్ రసాయనిక సంకేతపదం 3. అల్యూమినియం హైడ్రాక్సైడ్ అణుభారం 78.0గ్రాము లు/ మోల్ . అల్యూమినియం హైడ్రాక్సైడ్ సాంద్రత 2.42 గ్రాములు/సెం.మీ3. అల్యూమినియం హైడ్రాక్సైడ్ సంయోగపదార్థం ద్రవీభవన స్థానం 300 . నీటిలో ద్రావణీయత అధమం . ఆమ్లాలలో, క్షారాలలో కరుగును. హైడ్రోక్లోరిక్ ఆమ్లం, సల్ఫ్యూరిక్ ఆమ్లం ఇత్యాదిలలో కరుగును.
వాణిజ్యపరంగా అల్యూమినియం హైడ్రాక్సైడ్ ను బేయర్ ప్రక్రియ విధానంలో ఉత్పత్తి చెయ్యుదురు .ఈ ఉత్పత్తి విధానంలో బాక్సైట్ ను 270 వద్ద సోడియం హైడ్రాక్సైడ్ ద్రావణంలో కరిగించెదరు.ద్రావణంలో కరుగాకుండా మిగిన ఎర్రని మడ్డి ని తొలగించి, మిగిన ద్రావణం నుండి అల్యూమినియం హైడ్రాక్సైడ్ ను అవక్షేపించి వేరు చేసెదరు. ఇలా ఏర్పడిన అల్యూమినియం హైడ్రాక్సైడ్ ను వేడి చేసినచో అల్యూమిన ఏర్పడును.
అల్యూమినియం హైడ్రాక్సైడ్ నాలుగు బహురూపకత లను కలిగిఉన్నది.అన్ని రూపాలలో ఒక అల్యుమినియం పరమాణువుతో మూడు హైడ్రాక్సైడ్ అణువులు కలిసిన భిన్న స్పటికసౌష్టవాలను కలిగిఉన్నది. వాటి సౌష్టవ భిన్నత కారణంగా వాటి సమ్మేళనలక్షణాలుభిన్నంగా ఉండును.ఆనాలుగు బహురూపకాలు:
అల్యూమినియం హైడ్రాక్సైడ్ ను ఇంకా ఇతర అల్యూమినియం సంయోగ పదార్థాలను తయారుచెయ్యడంలో ప్రముఖంగా ఉపయోగిస్తారు.ప్రత్యేకంగా కాల్చిన అల్యూమిన.అల్యూమినియం సల్ఫేట్, పాలిఅల్యూమినియం క్లోరైడ్, అల్యూమినియం క్లోరైడ్, జియోలైట్, సోడియం అల్యుమినేట్, చర్యాశీలత అల్యూమిన, అల్యూమినియం నైట్రేట్ వంటి సంయోగ పదార్థాల ఉత్పత్తి ప్రక్రియలలో అల్యూమినియం హైడ్రాక్సైడ్ ను ఉపయోగిస్తారు.
పై ప్రక్రియ పద్ధతిలో శేషంగా మిగులు ఎర్రమడ్డి పరిసరాలకు విషతుల్యం. అందువలన ఈ ఎర్రమడ్డిని భారీ ప్రమాణంలో కృత్రిమ సరస్సులలో నిలువ ఉంచెదరు. 2010లో హంగేరిలో అజ్కఅల్యూమిన పరిశ్రమలో జరిగిన ప్రమాదంలో 9 మంది మరణించగా, 122మంది గాయాలపాలైనారు. ఎర్రమడ్డిని నిల్వ ఉంచిన డ్యాం బ్రద్దలు అవ్వడం వలన సమీపంలోని మైదానాలు, నీటి వనరులు కలుషిత మైనవి.
అల్యూమినియం హైడ్రాక్సైడ్ ద్విశ్వాభావయుత సమ్మేళనపదార్థం.అనగా ఆమ్లాలలో, క్షారాలలో కూడా ద్రావణీయత కలిగి యుండు సంయోగ పదార్థం.ఆమ్లాలతో హెక్సా ఆక్వాఅల్యూమినియం 6]3+ ) లేదా వాటి జలవిశ్లేషణ క్రియాజన్యాలను ఉత్పత్తి చేయును. అలాగే క్షారాలలో కరగడం వలన టెట్రాహైడ్రాక్సిడో అల్యుమినేట్ ను ఏర్పరచును.
సంవత్సారానికి సుమారుగా 100 మిలియను టన్నుల అల్యూమినియ హైడ్రాక్సైడ్ ఉత్పత్తి అవుచున్నదని అంచానా.అందులో 90% వరకు, అల్యూమినియం లోహాన్ని ఉత్పత్తికి వాడు అల్యూమినియమ ఆక్సైడ్ ఉత్పత్తి చెయ్యుటకు ఉపయోగిస్తున్నారు.
ఇక్కడ ఉదహరించిన పద్ధతులని సంకరీకరణం అని కాని, వరణాత్మక ప్రజననం అని కాని సందర్భానుసారంగా అంటారు. పుర్వపు రోజులలో “హైబ్రిడ్” వరి, చెరకు, జొన్న దొరికేవి. వాటిని వాడడానికి ఆనాటి ప్రజలు అభ్యంతరం చెప్పినట్లు దాఖలాలు లేవు. ఇప్పుడు రోజులు మారేయి. ప్రజల శాస్త్ర పరిజ్ఞానం పెరిగింది. ఎక్కడో, ఎప్పుడో కాకతాళీయంగా గింజలు లేని ద్రాక్ష కనిపించేవరకు ఇప్పుడు ఆగనక్కరలేదు. పనిగట్టుకుని ఆ రకం ద్రాక్షని ప్రయోగశాలలో సృష్టించవచ్చు. పంటకి తెగులు పట్టి నాశనం అయిపోతూ ఉంటే ఆ మొక్కల మీద రసాయనాలు జల్లనక్కర లేకుండా తెగులుని అడ్డుకోగలిగే సామర్ధ్యం ఉన్న కొత్త జాతి మొక్కలని సృష్టించవచ్చు. ఈ రకం వైదుష్యం ద్వారా నైసర్గికంగా మొక్కలలో కాని, జంతువులలోకాని ఉన్న జన్యు పదార్థాన్ని మన అవసరాలకి అనుకూలంగా మార్చడాన్ని జన్యు స్థాపత్యం అంటారు. సర్వసాధారణంగా ఒక జీవి లోని జన్యు పదార్థాన్ని ఇలా మార్చడానికి మరొక జీవి (అంటే, మొక్క, జంతువు, క్రిమి, కీటకం, సూక్ష్మజీవి, ఫంగస్, వైరస్, వగైరా) యొక్క జన్యు పదార్థం సహాయం అవసరం అవుతుంది. ఈ రకంగా మార్చబడ్డ ఆహార పదార్థాలని జన్యుపరంగా మార్చబడ్డ ఆహారాలు లేదా "జమాహారాలు" అందాం.
ఈ కంపెనీల వారు కోట్లకి కోట్లు పెట్టుబడి పెట్టి పరిశోధన చేసి, ఉత్పత్తి చేసిన విత్తనాలు అమ్మితేనే కదా వాళ్లకి లాభాలు వచ్చేది?
అందుకని ఆ విత్తనాలు తయారు చేసే పద్ధతిని వారు పోటీదారులనుండి రక్షించుకోవాలి. ఆ గమ్యానికి సవాలక్ష మార్గాలు ఉండొచ్చు. ఒకటి, వారి పద్ధతిని వ్యాపార రహశ్యంగా దాచుకోవడం. రెండవ పద్ధతి, ఆ విత్తనాలని తయారు చేసే పద్ధతి యొక్క సర్వ హక్కులూ తమవే అని విశిష్టాధికారం పుచ్చుకోవడం. ఆ పేటెంటు చెలామణీలో ఉన్నంత కాలం ఆ విత్తనాలు ఆ కంపెనీ దగ్గరే కొనాలి. ఆ విత్తనాలు నాటగా వచ్చిన పంటని తిరిగి విత్తనాలుగా వాడకూడదు. అంటే, ప్రతి ఏటా రైతు విత్తనాలని కంపెనీ వారి దగ్గరే కొనాలి. మరొక మార్గం లేదు. అంతే కాదు, ఆ విత్తనాలని వాడిన పొలాలలో కలుపు మొక్కలని చంపగలిగే మందు ఒక్క ఆ కంపెనీ వారి దగ్గరే దొరుకుతుంది. అంటే, ఒక విధంగా చూస్తే రైతు ఆ కంపెనీకి దాసుడు అయిపోయాడన్నమాట. అలా దాసుడు అయిపోయి కంపెనీ వారు చెప్పినట్లు చేస్తే ఆ రైతుకి మిక్కుటమైన దిగుబడి, లాభం వచ్చే సావకాశాలు ఉన్నాయి. అనగా, సాంకేతిక ప్రగతితో పాటు మన వ్యాపార దృక్పథం మారినప్పుడే పరిజ్ఞానం తెచ్చిపెట్టిన లాభాలని పూర్తిగా అనుభవించగలం.
విత్తు నాటినది మొదలు పంట బజారుకి చేరే లోపున రైతు శత్రుగణాలని ఎదుర్కునే పోరాటం అసిధారావ్రతం లాంటిది: కలుపు మొక్కలని చంపడానికి పంట మీద కొన్ని రసాయనాలు జల్లవచ్చు. అలా జల్లినప్పుడు కలుపు మొక్క చావాలి, పంట మొక్క నిలవాలి. అందుకని కలుపు మొక్కలని చంపే మందు ధాటికి తట్టుకునే విధంగా పంట మొక్క జన్యువులలో మార్పులు తీసుకురావచ్చు. ఇలా మార్పులు తీసుకు వచ్చినప్పుడు ఆ కొత్త రకం మొక్కని సేద్యం చేసే పద్ధతిలో కొన్ని మార్పులు ఉండొచ్చు: పూర్వం కంటే ఎక్కువ నీరు పెట్టవలసి రావచ్చు. ఈ కొత్త పద్ధతి పూర్తిగా అర్థం కాక రైతు ఎప్పటిలాగే నీరు పెడితే, ఆ నీరు చాలక, పంట దిగుబడి తగ్గిపోవచ్చు. రైతుకి ధన నష్టం రావచ్చు. ఆ నష్టం భరించలేక రైతు ఆత్మహత్య చేసుకోవచ్చు. రైతు చనిపోవడం హృదయ విదారకమైన సంఘటనే. కాని ఆ మరణానికి కారణం కొత్త రకం మొక్కని సృష్టించిన “జమ సాంకేతిక” విద్య కాదు. సాంకేతిక విద్య తీసుకొచ్చే మార్పులతో సమవేగంగా సంఘం మారలేకపోవడం.
ఒకచో, ఒక రైతు నాటిన చెరకు మొక్క నక్కలకి కొరుకుబడనంత గట్టిగా ఉందని వింటాం. మరొకరి ఇంట్లో కాసిన ద్రాక్షలో గింజలు లేవని వింటాం. అలా మంచి లక్షణం ఉన్న మొక్కలు కాకతాళీయంగా తారస పడ్డప్పుడు దాని విత్తో, కొమ్మో, మొలకో, పిలకో తెచ్చుకుని పాతుతాం. లేదా, మరొక మొక్కతో అంటు కడతాం. ఈ పద్ధతి ఒక్క మొక్కల యెడలే కాదు, జంతువుల యెడల కూడా పనిచేస్తుంది. ఈ పద్ధతిలోనే బాగా పాలిచ్చే జెర్సీ ఆవుల విత్తనాన్ని మనం అమెరికా నుండి తెచ్చుకున్నాం. మన ఒంగోలు గిత్తల విత్తు ప్రపంచం అంతా పాకిరింది. ఈ దృగ్విషయం అనాది కాలంలోనే మానవుడు అర్థం చేసుకున్నాడు. ఈ జ్ఞానం ఉపయోగించి బాగా పరిగెత్తగలిగే గుర్రాలని, వేటకి పనికొచ్చే కుక్కలని, గింజలు తక్కువగా ఉండే ఫలజాతులనీ, పొట్టిగా ఉండే కొబ్బరి చెట్లనీ, ఇలా ఎన్నింటినో తన మేథో లాఘవంతో సృష్టించుకున్నాడు, తన అవసరాలు తీర్చుకున్నాడు.
దినుసులు, ధాన్యాలు, కూరగాయలు, పళ్లు, వగైరా లేకుండా మనకి రోజు గడవదు కదా. వీటి కోసం మొక్కలు పెంచుతాం. విత్తు నాటినది మొదలుకొని మొక్కలు ఎన్నో బాలారిష్టాలని ఎదుర్కుంటూ ఉంటాయి: ఫంగస్, వైరస్ చీడలతోపాటు పురుగులు , వగైరా ఎన్నో మొక్కల మీదకి దండెత్తి మొక్క ఎదుగుదలకి ప్రతిబంధకాలు కల్పిస్తూ ఉంటాయి. వీటికి తోడు కలుపు మొక్కల బెడద మరొక పక్క నుండి. వీటి బారి నుండి పంటలని కాపాడడానికి పురుగు మందులు , కలుపు మందులు , వగైరా రసాయనాలు వాడుతూ ఉంటాం. రసాయనాలు వాడడం ఇష్టం లేని వారు “మేలు జాతి” మొక్కలని సంపాదించి నాటవచ్చు. ఈ సందర్భంలో “మేలు జాతి” అంటే రసాయనాల అవసరం లేకుండా కాపుకి వచ్చేవి కాని, రసాయనాల ధాటికి తట్టుకుని పెరగగలిగేవి కాని, లేదా మనం ఎదురు చూసే మంచి లక్షణాలు ఉన్నవి కాని కావచ్చు.
అసంపూర్ణంగా మాత్రమే అర్థం అయిన ఈ జన్యు స్థాపత్య విద్యని మానవుడు శతాబ్దాల నుండి వాడుతూన్నా, ఆ శ్రమకి ఫలితం అతి నెమ్మదిగా కనిపించేది కనుక ఆ మార్పు ప్రజాబాహుళ్యపు అంగీకారం పొందవలసిన అవసరం ఉండేది కాదు. మార్పు స్పుటంగా కనిపించేసరికి నాలుగైదు తరాలు పట్టేది: కావలసిన లక్షణాలు ఉన్న తల్లిదండ్రులు దొరకాలి, వారికి పిల్లలు పుట్టాలి, ఆ పిల్లలలో మనం వెతుకుతూన్న లక్షణాలు కనిపించాలి, అప్పుడు రెండో తరానికి వెళ్లాలి. ఇలా ఈ ప్రక్రియ కొన్ని తరాలు జరిగిన తరువాత మనకి కావలసిన లక్షణం ఆ సంతతిలో స్థిర పడుతుంది. అటువంటి మార్పు చూసేవారికి సహజంగానూ, నైసర్గికంగానూ కనిపిస్తుంది.
రైతు ఆత్మహత్యకి కారణం వెతుకుదాం. జమ సాంకేతిక విద్యని అవుపోశన పట్టి కొత్త రకం విత్తులు సృష్టించడం అనేది శ్రమతోటీ, ఖర్చుతోటీ కూడిన పని. కొత్త రకం విత్తనాలు సృష్టించడానికి ఏళ్ల తరబడి పరిశోధనలు చెయ్యాలి. వీటి వల్ల ప్రజల ఆరోగ్యానికి ఏ విధమైన హానీ కలగదని నిరూపించాలి. ఇదంతా చెయ్యడానికి ప్రభుత్వము, పరిశ్రమలు పెద్ద ఎత్తున పెట్టుబడులు పెట్టాలి. ఈ పెట్టుబడుల మీద ఉత్తరోత్తర్యా లాభాలు రాకపోతే పెట్టుబడులు పెట్టేవారు ముందుకి రారు. అంటే దీనిని ఒక లాభదాయిక పరిశ్రమలా నడపాలి.
ప్రతి జీవకణం లోను ఆ జీవి యొక్క వారసవాహికలు ఉంటాయి. ఈ వారసవాహికలలో ఉన్న పదార్థమే జన్యు పదార్థం అంటే. ఈ వారసవాహికల ద్వారానే తల్లిదండ్రుల నుండి సంతానానికి వారసత్వంగా లక్షణాలు సంక్రమిస్తాయి. ఇలా సంక్రమించిన లక్షణాలలో కొన్ని మంచివి ఉండొచ్చు, కొన్ని చెడ్డవి ఉండొచ్చు. తల్లిదండ్రుల నుండి పోలికలతోపాటు రోగాలు కూడా సంక్రమించడానికి కారణం ఇదే.
ఈ రకం జన్యుపరమైన సాంకేతిక మార్గానికి ఎన్నో సవాళ్లు ఎదురవుతున్నాయి. ఈ పద్ధతిలో పండించిన పంటలు అనారోగ్యాన్ని కలుగజేస్తాయని ఒకరంటే, అవి రైతుల ఆత్మహత్యలకి దారి తీస్తున్నాయని మరొకరు అంటూ ఉంటే నిజమేమిటో తెలియక ప్రజలు ఈ రకంగా తయారయిన కాయగూరలని, పళ్లనీ, దినుసులనీ, బహిష్కరిస్తున్నారు. ఈ భయానికి కారణం లేకపోలేదు కాని ఇక్కడ దోషం అంటూ ఉంటే అదెక్కడుందో కొంచెం ఓపికతో పరిశీలిద్దాం.
కాని ఇటీవలి కాలంలో జన్యు పదార్థపు నిర్మాణ శిల్పం పరిపూర్ణంగా అర్థం అయిన పిమ్మట, జన్యు పదార్థంలో ఉన్న అణువుల అమరిక సుబోధకం అయిన తరువాత, పైన చెప్పిన పని సాధించడానికి కొన్ని తరాలు వేచి ఉండడానికి బదులు కొద్ది సంవత్సరాలలో సాధిస్తున్నారు. అంటే ప్రకృతి నెమ్మదిగా పిల్లినడకలు వేస్తూ చేసే పనిని మానవుడు తన ప్రతిభ వల్ల ప్రయోగశాలలో త్వరిత గతిని సాధిస్తున్నాడు అన్న మాట.
ఎవరికి తోచిన విధంగా వారు ఈ సమస్యని ఎదుర్కోవడం మొదలు పెట్టేరు. రైతుల ఆత్మహత్యలకి కారణం ఈ కంపెనీలే అని కొందరు అన్నారు. తప్పంతా “జమ సాంకేతిక” శాస్త్రానిదే అన్నారు మరికొందరు. ఈ కొత్త పద్ధతి వల్ల పెరిగిన పంటలు తింటే “కేన్సరు” వస్తోంది అని చాటించేరు, ఇంకొందరు. కాని ప్రపంచంలో ఏ శాస్త్రవేత్తని అడిగినా "శాస్త్రంలో దోషం లేదు" అనే చెబుతున్నారు.